6. fundur Zeta deildar DKG 18.5.2017 , haldinn á Hildebrand Hótel í Neskaupstað , í umsjá Helgu St. og Hildar Völu . Mættar : Helga St. , Hildur Vala , Harpa , Ruth , Kristín , Jórunn , Steinunn , Björg og Halldóra . Gestur fundarins var Guðrún Jónsdóttir frá Austurbrú . Hildur Vala kveikti á kertum trúmennsku , hjálpsemi og vináttu . Hún las einnig markmið DKG okkur til upprifjunar . Halldóra flutti orð til umhugsunar og fjallaði um nýlokið landsþing DKG sem haldið var á Akureyri 5. - 6. maí sl . Hún lýsti upplifun sinni af þinginu og greindi frá fjölbreyttri starfsemi samtakanna . Hún hvatti konur til að vera duglegri að sækja það sem í boði væri á vegum DKG . Helga St. las fundargerð síðasta fundar . Kristín Hlíðkvist , gjaldkeri lagði fram reikningsyfirlit fyrir 2016 - 2017 . Staða reiknings er kr : 4798 . Þetta er ekki góð staða og var samþykkt að hver kona leggi fram 2500 krónur inn á reikning félagsins til að laga fjárhagsstöðu Z deildar . Í haust greiðist svo kr : 10000 , í félagsgjöld . Helga Steinsson sagði frá Landsambandsþinginu og greindi m.a. frá nýrri stjórn sem kjörin var á aðalfundi samtakanna . Hún er skipuð eftirfarandi konum : Jóna Benediktsdóttir , forseti Jónína Hauksdóttir , meðstjórnandi . Stjórnin er kjörin til tveggja ára . Helga ræddi einnig starfið fram undan , bæði á landsvísu og einnig í okkar deild . E.t.v. verður Vorþing DKG haldið næsta vor hér fyrir austan . Ýmis viðfangsefni sem deildir hafa unnið eru m.a. : Útgáfa bóka , bæklinga og veggspjalda Blaðaskrif um mennta - og menningarmál Fræðsluerindi Skoðun og umfjöllun um nýjar námskrár Gagnkvæm kynni milli skólastiga og fræðslustofnanna Heimsóknir í ýmsar stofnanir og á menningarviðburði Bókmenntaumræða Land og náttúruskoðun Allt eru þetta góðar hugmyndir sem við getum nýtt okkur . Jóna , nýkjörin forseti „ mætti “ á fundinn á skype . Hún ræddi m.a. hvers vegna hún tók þeirri áskorun að fara fram sem forseti . Hún ákvað strax að taka því sem áskorun til að efla sjálfa sig í gegnum starfið . Það væri alltaf hægt að fá leiðsögn . Guðrún Jónsdóttir frá Austurbrú var gestur fundarins . Hún flutti okkur fróðlegt erindi um stofnunina og hin margvíslegu verkefni sem þar eru unnin í fræðslumálum . Þá var fundi slitið og borinn fram matur sem bragðaðist mjög vel . Halldóra Baldursdóttir , ritari .